
Rugam pe toţi câţi au binevoit să primească această, 
foaie să grăbească cu trimiterea plății de abonament, 
Administraţia foii „ȚARA NOASTRA“. 





Cetitorilor. 


Pe toți, cărora le ajunge în mani această foaie îi 
rugăm să o cetească și dacă o socot de potrivită 
trebuiuțelor țărănimii să o răspândească între oa- 
zmenii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe an . . . £ cor. 
Pe jumătate de an . . . . 2». 
Pe trei luni . . . . . . . iy» 


Banii să se trimită la Administraţia revistei 
„Vara noastră“. Sibiiu — Nagyszeben. Asociațiune. 





Toți cărturarii noștri, mai ales cei în atingere apropiată 
cu țărănimea — preoții şi învățătorii — sânt rugați a trimite 


acestei reviste articole si știri cari sânt în legătură cu trebile pă 


rănimii. Indeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 


> 


lelor sunt rugaţi a se folosi de un grai înțeles de : 
popor, ca să nu fim siliți a supune schimbării în redacție ar- - 


Zicoleie. 


Pentru articolele bune dăm și O cuvenită rasi. 


plată bănească. 

POEZIA NOASTRĂ POPORALA (DOINA). 


Frumoase sunt cântecele noastre! Și cât de mare este în- 
semnătatea lor şi cât de adânc e înţelesul și rostul, ce "i au în 
viaţa sufletească a poporului români... O vorbă nemţească în- 
deamnă, să te fereşti de oamenii, cari nu iubesc cântarea, fiindcă 
sunt răi şi primejdioşi. Dacă e adevărat, atunci Homânii sunt 
oamenii cei mai buni din lume, ori cum îi numeşte poetul: „cei mai 
buni copii ai firii“, căci cu anevoie vei găsi Român, căruia să nu-i 
placă cântarea, care să nu-şi verse toată bucuria şi tot amarul 
din suflet în cântece de veselie, ori în tânguire de doină. 

Poezia noastră poporală, această bogată şi atât de felurită 
podoabă a sufletului românesc, a pus lumea în uimire, prin frum- 
seţile ei mișcătoare, prin avânturile indrăsneţe și prin tainicele 
şi minunatele ei înţelesuri. Invăţaţi străini, cari sau apropiat cu 
simţiri reci şi cu gânduri îndoielnice de poporul nostru, ca să-i 
cerceteze toate însușirile şi ascunzişurile sufletului, au rămas in- 
mărmuriţi de bogăţia fără seamăn şi de atâta frumseţă aleasă, câtă 
cuprinde poezia noastră poporală, această floare nepreţuită, care 
răsare, în chipul cel mai firesc, din sufletul poporului, cum ră- 
sare de pildă holda de aur dintro câmpie mănoasă. — Li s'a 
topit învățaţilor străini, la vederea acestor frumseti, toată ghiaţa 
din suflet si au mărturisit fără încunjur, că rar popor, care să se 
poată mândri cu asemenea comori fermecătoare, cum sunt cele ascunse 
în poveştile noastre, cari izvorăse fără sfârşit, în lungile seri de 

“iarnă, din rostul cutărei mătuşe ori cutărui „unchiaş sfătos“, in 
cântecele şi dainele noastre, cari întovărăşesc întreg traiul popo- 
rului român „din straja dimineţii până 'n noapte“ — in snoavele, 
gâcitorile, oraţiile şi proverbele noastre, cari toate scânteiază de 
istețimea ageră, de șiretenia iscusită ori de înțelepciunea scumpă 
a cutărui „Stan pățitul“. 













î 6 Lei 

Toată viaţa Românului, din leagăn până în mormânt e 
străbătută de farmecul poeziei, de inălțătoarele mângăieri ale 
cântării. Incepând dela „Nani, nani copilaş dragul mamii îngeraş“ 
cu care isi adoarme Româncuţa odorul, și până la bocetele, cu 
cari şi-l petrece la groapă, nu este clipă in viaţa poporului no- 
stru, din care să nu nască un cântec şi nu este simţire în su- 
fletul lui, care să nu-şi afle tălmăcirea în glas de vers. Dacă e 
vesel, dacă e în joc Românul, mişcarea sufletului şi a trupului 
o insoţeşte cu hore şi strigături; dacă boleşte, vin farmecele şi 
descântecele să-l scape de boală; dacă îi este sufletul însetat de 
isprăvuri vitejeşti, ii vine un cântec haiducesc pe buze, de e vară, 
de e toamnă — doina totdeauna îi este tovarășa cea mai ne- 
clintită. De aceea cântă Românul: 


„Frunza 'n codru cât învie 
Doină cânt de voinicie. 
Cade frunza jos în vale 
Eu cânt doina cea de jale 
Doină zie, doină suspin, 
Tot cu doină mă mai tin.... 
Doina aceasta, care reoglindează întreg traiul poporului no- 
stru, izvorește din sufletul lui tot în aceluș chip, cum ne arată 
d. p. poetul nostru Gh. Coșbuc în poezia sa „Povestea cântării“ 
taina cea mare, cum se naşte cântecul: 
„Ascult cum își freamâtă cântul 
Pădurea, părăul şi vântul; 
E cerul al meu și pământul, 
Şi cânt ca şi ele gi eu. 
In urmă-mi popoarele cântă 
Cântări dela mine 'mvăţate: 
Şi tot ce e 'm sufletul meu 
E ’n sufletul lumii mirate“. Ta 
Gh. Coșbuc: (Ziarul unui perde vară pg. 158.) 


„Doina noastră dragă — spune un scriitor mai tinăr C. Sandu- 
Aldea) — n'a fost făcută de nimeni, ci a răsărit în sufletele ro- 
mânești din freamătul pădurilor, din murmurul izvoarelor, din ciri- ii 
pitul ciocârliilor, din strălucirea soarelui, din nopțile cu lună, din Ei 
chiotul voinieilor, din suferinţa adâncă a întreg neamului românesc“. 








Simţirile cele mai felurite, cari clocotesc în adâncul nepă- 
truns al sufletului nostru, iși găsesc cuvântul potrivit in cuprinsul 
doinei româneşti. Dela dragostea cea mai delicată până la ura 
cea nebiruită şi până la sfaşietoarea jale şi durere, de care a 
fost şi este umbrit traiul neamului nostru — nu este coardă a 
sufletului românesc, de tremurarea căreia să nu răsune 0 doing. 

Iată, cum doineste de pildă Româncuţa biruită de cea mai 


înfocată dragoste: 
„Du-mă bade şi pe mine 
Unde mergi în ţări străine, 
Fă-mă peana 'n clopul tău 
Ca să te umbrese mereu, 
De ţi-a fi bade rușine 
Fă-mă brâu pe lângă tine 


Ca să nu mă vază nime, 
De ţi-a păreă brâul greu, 
Fă-mă- lumină de său 
Şi mă pune în sânul tău 
De-i vedeă, că mă topesc, 
Suda, să mă răcorese! 


Fă-mă lumină de ceară 
Şi mă pune (a) susuoară 
Şi mă du cu tine ?n fară 


Că eu, unde-i însără 


Calea ţi-o voiu lumină, 
Ar fi foarte greu de aflat în poezia poporală a altor nea- 
muri icoane şi asămânări, cari să arete, să zugrăvească atât de 
puternic, tot focul mistuitor şi toată dragostea neinfrântă a unui 


suflet curat. 


Sau cum s'ar puteă înfătişă mai frumos tăria unei dragosti 
sfinte, care nu încolteşte numa: în sufletul omului, ci cuprinde 
întreagă firea — decât in doina următoare: 


Mândro de dragostea noastră, 
Răsărit-a pom pe coastă 

Cu frunzele de argint 

Lumea 'mtrengă mirosind 

Și toată lumea sfintind ; 

Cu frunzele de aramă 


Mirosind a noua ţară 

A rujă şi-a scorţişoară. 
Dugmani: l-au oblicit 

Cu săcurile-au egit, 

Cu săcuri şi cu topoare 
La pământ să ni-l doboare, 


Ca dragostea, tot atât de puternică si copleșitoare e şi ura 
cântată în multe doine. ura care sa înrădăcinat în sufletul po- 
' porului, împotriva tuturor asupritorilor şi răufăcătorilor sai şi care 
răsuflă în doine de felul aceleia, in care poporul îşi arată dorul 


de răsbuaare, astfel: 


Foaie verde de susaiu 
O veni luna lui Masia 


Să mă suiu în deal pe plaiu 
Să-'mi fac plug cu zece cai 


Sa pui plugul să brăzdez 


Unde:o fi câmpul mai des; 


Să trag brazda dracului 
Din marginea satului 
La uşa bogatului“! 


sau în care se îndreaptă cătră ciocoi cu următoarele dorinţi: 


„De te-aş prinde cațaoane 
La erucea de iatagune 
Să-ţi dau foe la fustanele 
Să scape ţara de ele 

De rele şi de belele“. 

Aceste versuri au izvorit din împrejurările nespus de triste 
şi grele, în care se află Tara românească și Moldova, cu o sută 
două de ani înainte de zilele noastre, când adecă ciocoi de neam 
străin, Greci fanarioți, jefuiau ţara si schingiuiau poporul sărac, 
pe care îl apărau haiducii. 

Fiindcă întreg traiul din trecut al neamului nostru a fost 
un şir nesfârşit de dureri şi suferinte, toate păsurile şi întreagă 
pătimirea noastră e cântată în o mulţime, fără număr, de doine 
tânguitoare“. 

Vreme îndelungată codrul a dat loc de adăpost Românului 
şi poienele lui cu pajişti de verdeață l-au aciuit şi frunza lui 
deasă l-a ferit din calea celor ce îi cătau pierzarea. De atuncia 
„codru-i frate cu Românul“ şi toate doinele încep cu „frunză verde“. 

„Frunză verde de pe baltă 
Fostu-mi-a şi bine-odată 
Dar s'a 'ntors frunza pe tău 


s Şi-am ajuns la atâta rău... 

orl 
Jeluim'aş gi n'am cui 
Jeluim'as codrului 
Codrului voinicului ... 
Codru-i jalnic ca şi mine 
Nice frunza nu-i rămâne, 
Fără numai ramurile 
Să le bată vânturile... 

Toată durerea şi jalea omului ajuns la sapă de lemn o arată 
doina aceasta tânguitoare: 

Năcăjitu-i omu, Doamne 
Când se culcă şi n'adoarme 
Da-i mai năcăjit atunci 
Când îşi dă boii pe junci 
Si-gi dă juneii pe juninci 
Junineile pe opinci... 

Soartea tristă a sărăcimii o împărtășiă parte mare a popo- 
rului de rând, a ţăranilor, cari dela o vreme ajungând să nu mai 
poată răbdă multele suferinţe şi lipsuri, se tânguiau în glas de 
doină astfel: : 


Bati-te crucea bogat Să-mi dai două trei parale 
Om bogat și fără sfat Să iau mălăiaș gi sare 
Toată iarna te-am rugat Că-mi mor copiii de foame. 
Să mă iei la tine — argat; Vorba nu mi-ai ascultat 
Vorba nu mi-ai ascultat În samă nu m-ai băgat 

In samă nu m-ai băgat. Si-astă iarnă am iernat 
“Toată iarna am venit Mai colea de Calafat 
Toată iarna ţi-am cerşit, Intr'un bordeiu dărimat, 

Picătura m-a picat Bată-te crucea bogat 
Crivăţul m-a îngheţat Om bogat şi fără sfat 
Fumul că m-a afumat Ce mă porţi prin sat — legat 
Roibul, că mi-a leşinat. Zici, că birul nu ţi-am dat... 


Cele mai multe doine având nota aceasta de tânguire şi de 
tristeţă adâncă, mulţi dintre învăţaţi văd în doind o cântare de 
jale, care arată toată suferinţa poporului românesc. 


Acest înțeles il dă doinei un poet al zilelor noastre (O. Carp) 
scriind: 


„Atât de trist răsună doina Ascult'o bine cum adie 

Fără cuvinte înțeleasă Din munţii nostri până 'n vale 
Ce dor îşi spune eine-o cântă Si spune-mi, dacă știi vr'un cântec 
Şi ce durere îl apasă? Mai dulce și mai plin de jale 


Nu-i plânsul unei inimi numai 

Si-al unei clipe trecătoare, 

Ci neamul nostru-'ntreg îşi plânge 

Durerile, de care moare! 
Alţii nu găsesc în doina noastră chiar atâta tristeţă sfășietoare? 
Așa d. p. unul dintre fruntaşii literaturii române de azi Alex. 
Hodoș (loan Gorun) spune, că glasul tânguios al doinei nu tăl- 
măcește simţirea vre-unei dureri de moarte, ci doina e „visul şi 
dorul de bine, de drag şi de frumos, e visul şi dorul fericirii; nu 
e desnădejdea — nădejdea este sau și mai mult: e așteptarea, e 
chemarea duioasă a celor ce se văd venind, a celor ce vor veni 
fără teamă şi fără îndoială“... 

Deci pentru mângăierea şi uşurarea vieţii noastre și de 
dragul acelor şire nesfârșite, cari vor veni fără îndoială să poarte 
mai departe numele şi traiul nostru, să păstrăm această comoară 
nespusă, care zace în poezia noastră poporală, să 'ingrijim cu 
sfințenie legăturile de frăţietate şi tăria dragostii, ce ne dă cântarea 
românească. Să nu încetâm niciodată a cântă doina noastră ră- 
sărită din dor şi jale — si din care izvorește nddejdea,.. 


SA LUMINĂM POPORUL ASUPRA TREBUINȚEI 
DE A REPLANTA VIILE. 


Cum am arătat, viile sunt izvor de bunăstare, în unele lo- 
curi chiar de îmbogăţire. Pustiireu lor a pricinuit în mare parte 
scăpătarea de faţă a poporului. nostru, înglodarea în datorii și 
emigrarea, 

Socotiţi ce grozăvenie de pagubă este pentru o comună care 
s. p. produceă în tot anul 5—6000 ferii de vin, care însă acum 

de peste 20 de ani nu mai produce nimic. Perderea se urcă la 
sute de mii. 

Poporul simte povara ce-l apasă, dar nu-şi poate da samă 
de mărimea răului ce, prin dăinuirea stării de azi a lucrurilor, - 
nu scade, ci crește. Lui îi lipsește putinţa de a se ridică singur 
din această stare primejdioasă, si trebue să-i sărim într'ajutor. 
Cine săi sară într'ajutor? Negreşit noi, cei-ca trăim în mijlocul 
lui, şi dela el, şi cari, de va aveă poporul, vom aveă şi noi, iar 
la dincontră rău va fi de toţi. 

Cum să luminăm poporul? 

lată aşă: îl vom adună acum în timpul iernii, şi vom sta 
de vorbă asupra nevoilor lui de tot felul îndeosebi şi asupra tre- gi 
buinţii de a replantă viile pustiite și chiar de a sadi altele nouă. . 4 

li vom arătă amănunţit pagubele îndurate ani dearandul  * 
în lipsa viilor | 

li vom dovedi că replantarea cu viţă de-a noastră nu mai 
merge, și că încercarea aceasta făcută de mulţi a fost si va fi 
o muncă zădarnică, , 

Il vom indemnà să lovească si el cuiul drept in cap, să 
înceapă replantarea cu viţă americană. 

II vom invata să rigoleze (să desfunde) locul pentru plan- . - 
tarea viei. Timpul cel mai potrivit spre acest sfârşit este in... 
cursul iernii. pi. 

Vom stărui să înceapă si cu mai puţin, cu 100, 200 de vite 
deodată. În chipul acesta va rigolă pe rând, an de an câteceva 
şi nici greutatea cheltuielilor nu o va simţi din samă afară. 

Arătasem si noi că viţă americană fără rădăcină, clasa I 
se poate căpătă cu K 12:— miia; 

Vita americană fără rădăcină, clasa II cu K 6— miia; 

Vita americană cu rădăcină, clasa I cu K 24 miia; 

Vita americană cu rădăcină, clasa II cu K 12 miia; 

Vita cu rădăcină, altoită în crepătură, cu K 200 miia; 

Vita altoită în verde, cu K 100 miia. 

lată deci că preţurile nu sunt chiar de spăriat; mai cu 
samă dacă vom cumpără viţă nealtoită şi vom altoi-o noi îm- 
preună cu poporul. 

Vom stărui prin urmare ca în fiecare comună să fie măcar 
o persoană care să ştie cum trebuie cultivată viţa americană. 
În unele comune a învăţat însuş învățătorul sau preotul aceste 

-lucrări ca să le poată răspândi şi în popor. În alte comune s'a 
deprins cutare tinăr mai îndemânatic şi în multe locuri au în- 

văţat si fetele să altoiască. Va veni timpul ca toţi plugarii să 
deprindă aceste lucruri neapărat trebuincioase; acum trebue însă 
făcut începutul şi celelalte vor urmă de sine. 

Daţi-i să cetească şi cetiţi-i înşivă scrierile cele mai bune 
despre cultura viței americane. Prin aceasta veţi face un pas 
însemnat spre deslegarea trebei privitoare la cultura viilor. | 

Căutaţi, fraţi preoţi şi învățători, de scoateţi poporul din 
vultoarea în care a fost aruncat prin filoxeră, si fiţi încredinţaţi 
că i-aţi făcut un mare bine. 

Mai mult însă decât orice va ajută pilda noastră; pentrucă 
după ce am încercat şi am izbutit, vom putea zice cu drept cu- 
vânt: „Mergeţi si faceţi şi voi așișderea“. 

Si vor face, Vierul. 


ACHIM FILARU. 
Monologul III. 


(Încheiere). 

Achim (răsuflând profund). Da numa dimineaţa ce să vezi, 
iacă să vedeă, dragii mei, o limbă de pădure.. eră gura Ame- 
ricii, aci cum tuni în Neiure. (O voce: Noa prostu de Colun, dacă n'o 
vrut să viie şi el!?) i 

Achim : Păi stăi să vezi numa, că s'o 'ntors treaba. Vorba 
popii din Mesteacăn: „mut, da hoţ!“ Că Colun de rău și de prost 
ce eră, numa nu 'mpungeă! El dac'o auzit de norocu hăluia s'o 
pus şi-o vient şi el şi până ca să-l simtă Cristea, s'o şi 'ntors 
înaintea lui la 'mpăratu si ice: „înălțate 'mpărate am descoperit 
o ţară nouă și-ute "ţi aduc daruri dela oamenii eia, cari se roagă 
să-i cuprinzi si pe ei!“ Că-i adusese niște melci şi scoici şi cărigi 
şi colti de alifanţi, de-l luă minunea pe "'mpărat, că nu mai vă- 
zuse fel de lucruri ca elea. Şi de bucurie l-o 'ngrămăditu-l cu avere 
şi case şi l-o pus pe Amărigu vătaf peste-un cap de ţară. 

Noa bine, da când s'o 'ntors Cristea şi i-o adus impăratului 
ştire bună de isprava ce-o făcut, hasta 'n loc de mulţam o 'nceput 
a-l certă şi-a strigă să-i răpăluiască corabia, — că să cam ho- 
dorogi-se de-atâta drum. Și cum n'aveă omu bani, ca pupăză pe 
colac, l-o mai băgat şi 'n temniţă. (O voce: Noa vezi asà) Achim: 
Așa o fost, zău, istoria asta: hal cuminte și drept o murit în 
sărăcie şi strâmbu o trăit în belșug şi bogăţie. (Exelamaţii!). 

Achim  (dup'o pauză scurtă, altă gamă). Atunci eră sălbatică 
lumea pe-acolo, da acuma s'o 'ntărit America, de ice-că-i j- 

nune, C'ar face casele tot de fer şi le 'mbracă numa cu un zi- 
duleţ dintro cărămidă. Şi-s înalte de te ia groaza, alta are şi 
treizeci de contignăţii. Stă s'ajungă cu podu 'n cer. Apăi serià 
nepotu nostru, c'ar umblă traivanele și pe pământ si pe sub pă- 
mânt si pe deasupra caselor, pe șine de fier. Si ice-că urlă fa- 
bricile ziua "'ntreagă de-l asurzește pe om. Cât fier îi în lumea 
asta, tot acolo 'I duce la topitoare. Doamne-fereşte, că serià 'n 
gazetă, c'un ficior din Ştena ar fi cast oblu 'n căzanu cu fier 


Achim: Ba o stat să se socotească, că ce să facă?! Vezi 
bine, c'o murit bietu, că s'o topit in loc! Ba lucră bieţii Rumâni 
ca vitele şi creiţarii eia 's plătiţi cu sudori de sânge! Pe dreptu, 
și nici nu zic, că unii câştigă, da zău cu preţu sănătăţii. Ute 
Andreiu vecinului,.. geaba ş'o făcut casă şi șură nouă, geaba 
ş'o luat boii hei șvaiţări, că cum dă toamna numa-l auzi: căhi,- 
căhi!*.. tuşeşte mereu! Nici un pie nu-i sănătos omu la inimă, 
că să plângeă mumă-sa 'ntr'o zi cătă muerea noastă, ice: „dragă, 
mi beteag rău ficiorul“, Cine-i tare, o duce nu-i vorbă, şi 'n. 
America. Da mai e o pricină pe-acolo, c'o făcut o lege strânsă 
despre partea mueretului. Să n'ai cumva v'o amestecare, v'o le- 
cuţă de dragoste cu boreasa altuia, că... (Un băeţandru s'upropie gi- 
ascultă). 

Achim (poruncitor) mă băete, du-te tu mai încolea, c'aci-s 
alte vorbe! (Băiatul se retrage). 

Achim: ...că te găseşte primejdia! Ori o iei de nevastă, 
ori mai multe nu-s, că e un păligraf de lege, de te bagă prins 
pe zece ai!.. Da asta una-i lege proastă! Căz doar dragostea 
Dumnezeu o lăsat'o 'ntre oameni şi nici-o lege n'o putut-o opri 
şi nici n'o opri-0, cât o fi pământu şi oamenii. Aici n'o brodit-o 
anglezu, cât s'ar ţineă el de 'nvăţat. i 

Incblo fac minuni, că pe nemţii i-o "ntrecut cu cinci poşte. 
Vine vremea de, — Doamne-apără! (şi face cruce) de mai vedem 
ş'altă zminteală! Zice că să facă acum valoane umplute cu gaz 
cald, ca să poarte pe oamenii pe sus,.. să zboare ca pasărea. 
(O voce: aia wo mai fi şuhan!). Achim: Taci creştine, nu grăi, că-i 
scris la gazetă. Ceteă ande dascălu, c'ar fi găst şi cârma, de-l 
suceşte pe-unde vreă, la dreapta, la stânga, în sus, în a-josurea, 
ştii ca pe „tumobila“! haia cu care umblă angineriu de comesaţie. 
(Oftână adânc). Mintoasă natie anglezu! Da mai in toamnă auziam 
c'ar bate tiligrafu fără drot, numa aga pin vânt... noa asta să 
mi-o spui tu cum vine, vere Niculaie? Sa te 'nțelegi tu om cu: 

om, aşa pin văzduh, Facu-mi sfânta cruce, c'aci nu-i modru să 
n'aiv' amestecare cu Scaraoţehi! Ne dăm pe mâna dracului, 
asta-i hotărită. Ca să meargă hârtia pe drot, mai înțeleg. da să 
meargă ia așa: „hai, — dute“,... asta nu-i curată și să mă chiar 
ferească Dumnezeu, să nu mai bat tiligrafu cu ajutoriu cornu- 
ratului. 

Incolo 'mi place de oamenii estia că-s adunători şi ice c'ar 
fi având unii bogății mari. Este unu de-i zice Cârnecia. Pecum 
am ţinut sama de vorbe, spun c'ar fi fost el prăsit dintr'o Ru- 
mână din Tara Oltului, că s'o fost ţinând ea pe vremuri c'un 
anglez. Da el, vorba, ş'o piert națiunea rumânească, că l-o făcut 
mumă-sa acolo şi l-o botezat în biserica angliuşului. Acuma-i 
de-ai lor, noa. Si să vezi numa, afurisitu de Oltean o 'nceput o 
ca slugulita *'ntr'o boltă de fierărie ş'o dus'o aşa de bine, cazi 
are atâta putere de oţăl, cai puteă să umpli o sută de magazine 
cu el. De-aia-i şi zice lui: Craiu oţălului. Ş'apăi bănet atâta are, 
de nu mai ştie nici el ce să facă cu bahametu ăla de creiţari. 
(O clipă, pauză). 

la da anu ăsta tot o păţit-o şi el. 

Io încă n'am știut, da mi-o povestit întâmplarea, cuntabilu 
băncii din Prăpăstiş. 

Mă duc alaltăeri o fost două săptămâni c'un vecsăl, să ridie 
o sută de bani buni. Ca chizaşi iscălise părintele — că ne-avem 
noi bine tare şi ne știm din ce neam de oameni ne tragem — și 
Şofronu Dudii, tot om fain şi fruntaș, pecum ştiţi. Fiind şi zi 
de mărturie, mă repez, cum zic, și-i spui-io: „ute domnu cun- 
tabil, am vrea să ridicăm nescai creiţari pintu o daraveră cu 
nişte râmători, să iertaţi“. Da el una și scurtă: „nu putem da 
nici un ban, nene Achime!* Zic: „de ce?“ Ice: „ute dece, fiin'că 
s'o certat Ruzivel cu Cârnecia“. „Da, de mine, certe-să — zic 
— ce-am eu cu Coșcovel și cu Cârnecia 2% O râs el noa de gluma 
mea și-apăi o dat a-mi spune mai descurcat, cum stă lucru. 

Ruzivel, adecătelea, ii ca un fel de "'mpărat în America şi 
l-o chemat pe Carnecia şi i-o zis: „dă-ţi tu, omule, oţălu, să ţi-l 
cumpere statu, că tu, bătrân cum eşti și cum n'ai nici celezi, 
nu mai poţi joi cu negustoria și vine-o vreme de ţi-să ruginește 
hil oţăl în magazine“. Da el, ca 'mpuns de șarpe, ice: „nu-l dau, 
Doamne-ferește!* Hala: „dă-l!“ hasta: „nul dau!" si s'o pus 
în cotoare. Da OQiteanu tot mai afurisit, ş'o scos toţi banii cari 
ii aveă 'n cassa statului și num'odat' o 'nceput a să tulbură apele 
banilor şi-a face creţe-ereţe, ştii, ca cum ai aruncă doi bolovani 

vrajmasi într'o apă stătătoare. Și-o fost aşa de bine, c'o ajuns o 
undă până la noi, de-am simţit-o cum se cade. Io bunăoară n'am 
putut trimete din pricina asta num'un cap de pore în ghindă, 
măcar mă tineam cu nădejde, să sloboz trei. (Un bătrân: auzi- 
numa ?.., adecă de-aia s'o scumpit banii, foc?) 

Achim: Vezi bine! Că dacă ș'o scos Cârneeia banii din 
cassă, o cotat Ruzivel a să 'mprumută dela băncile de dincoaci 
de apă. Și ele dac'o simţit că hăla-i lipsit, o 'nceput a ridică ca- 
mata. Ughian chizaş să fie ăla, ca să ridici acuma creiţari din 
bancă ! 

Achim (după o clipă de pauză). Așa cu America. De una, ce 
să zic, că pe-o parte-i bună, că fac ai noşti bani frumoși si cari 
au norocu să să 'ntoarcă, să 'nchielmează cu căsuțe mai zmulse, 
cu șuri și alte acareturi mai bune. Numa cât mulţi s'așază pe- 
acolo si să 'nstrăinează de ţară. Si io tot zic ca bătrânii, că: 

„Fie pânea cât de rea, 
Tot mai bună 'n ţara mea!“ 

Ori cum zice alt cântec: 

„Vai de lin şi de pelin 
Şi de omu cel străin 

Că bà apă 'n loc de vin 
Si trăieşte cu suspin!“ 

Adevărat noa că 'n timpu din urmă spun că şi-o făcut age- 
zari bune pe-acolo, au tovărășii. au gazete, ba şi popi. Decât 
este-o pricină mare, că Humânu-i om de zarvă petutindinea: să . 
ceartă uniţii cu neuniţii, ca la uşa cortului! 

lo am zis destul, că unatia și neunaţia ne face bucluc si 
ruşine şi tot văz că nu s'astârmpără nici în ţara americannlui. 
Vine rându, c'o trebui să-i domolească anglezu şi să şteargă ele 
patru punturi cari ne desparte bisericile. Vorba popii Pitigoi din -~ 
Prăpăstiş: „o-i spirtu sfânt, o-i duhu sfânt... tot un drac şi de 
ce să ne mai facem de râs?“ (Se scoală). Ei, ai noștii... s'o cam 
plecat sfântu soare,. . mai rămâneţi? Hai să mai vedem de ele. 
vitişoare, c'or fi flămânzit săracile, că ieri toată zâulica o tot 
întins la plug. Noi l-am ţinut numa de coarne, da pe ele leam 
tot pleznit cu biciu, să meargă. 

America, despre partea mea, facă ce-o vrea,. că io-unu nu 
mai trec balta, zău-io. Cànd mi-o veni ceasu, oi apucà colea 'n 
delucianu 'ngropatorii, să mă hodinesc alăturea de mosu si de 
tetea. Atât! (In vreme ce pleacă, cortina cade). A. P. Bănuțu. 

SCRISORI CATRA ȚĂRANI. 
XI. 
(Sfârşit). 

In casă trebue să grijească muierea de curățenie, Adecă să 
lase în toate zilele ferestrile deschise câteva ceasuri, să nu mai 
sufere viţelul in casă si să-i facă culcușu 'n grajd, totdeauna 
dupăce face mămăliga să spele ciuunul iar nu să-l lase să se in- 
tărească coaja de mămăligă pe el şi-apoi să facă alta peste ea, 
cum fac unele muieri leneşe, furculiţele şi lingurile să fie spă- 
late după toată mâncarea, că doară nu-i lucru mare să pui o 
oală cu apă la foc să se încălzească până fierbe mămăliga ; odată 
sau de două-ori pe săptămână să le frece bine cu cenuşe; bli- 
dele asemenea trebuese spălate 'n apă caldă după fiecare mån- 
care, că dacă nu se face aceasta regulat apoi pe rămășițele de 
mâncare de pe ele s'așează muştele și cum muștele umblă peste 
tot locul aduc vermuleţii multor boale, cari sunt asa de mici de 
numai cu ochianul îi poţi vedeă, dar dacă odată apucă în om 
prin mâncare apoi ei se înmulțesc foarte repede şi asa omul 
se pomeneşte bolnav de tifus, de scarlatină si de alte boale pri- 
mejdioase fără să-şi dea seama cum. 

Asemenea, dacă casa are podile, muierea trebuie să le spele 
cât mai des. Apoi în sarcina ei mai cade să grijească de celăr 
și de pivniţă ca ele să fie curate şi în bună rânduială, 

~ Curtea şi grajdul însă cade în sarcina bărbatului. Indată ce 
ţi-a rânduit Dzeu să ai o curte, încă din ziua întâia, trebue să-ţi 
faci privirea roată şi să vezi cam ce-ar fi de făcut. Dacă sunt 
găuri mari în curte unde sar puteă strânge apa de ploaie 
să le astupi, dacă curtea-i mai joasă ca ulița să începi a cara 
pe încetul pământ si petriş ca să o ridici, ca asa apa de ploaie 
să se scurgă în părăuţul de lângă drum, pentrucă în apă incă se pră- 
sesc viermuleţi de aceia mici cari aduc boalele cele multe. De-i 
gardul stricat şi n'ai putere să-l faci din scânduri, fă-ţi gard viu, 
dar curtea fără gard să n'o luşi că-i ca omul fara haine pe el, 
de nu-i poarta bună chipzuieşte şi-ţi cumpără pe rând scânduri, 
adu-ti stâ'pi din pădure şi fă-ţi o poartă, colea increstată, cum 
numai noi Românii le știm face, că poarta-i cinstea căsii, că pe 
ea intră si ies toţi ceice ne caută casa. larbă'n curte să nu 
suferi, doamne fereşte, că'n curtea unde crește iarbă nu-i vedeă 
gazdaceag până-i hau şi ciacău. Apoi, de-i curtea mare, si ai 
unde te'ntoarce cu carul, şi de-ţi mai rămâne un colţ de loc, să- 

deşte acolo unul sau doi frăguri, că ei pe lângă că iîmprospă- 
tează aerul si adumbrese casa dar mai dau de mâncare şi la 
galite. De ai fântână 'n curte şi nu-i apa bună curățo sino >: 
lăsă cu cogul stricat că-ţi batjocoreşte curtea ori îţi poate cădea | 
vr'un copil în ea. 

Acum dac'ai gătat cu curtea şi nu mai vezi nimica de făcut, 
întoarceţi ochii spre casă si spre grajd. Lucru Al mai de căpe- 
tenie la casă este să fie cât se poate mai înaltă și să aibă fe- -~ 
reștri cât mai mari. De-i joasă, fă cum te-o milui Dzeu, și castiga-ti 
câteva bârne și ridic'o, de-s ferestrile numai cât capul fă-le pe 
'ncetul mai mari, ca să poată întră lumina si aierul prin ele. 

Un gospodar bun nu se lasă nici-odată să n'aibă câteva _ 
cară de pământ galben în curte. Fă si Dta asa, că nu-i rău... 

Si toamna, după ce ţi-ai strâns bucatele, lucru ăl mai grabnic 
să-ţi fie, ca să-ţi cercetezi casa și grajdul şi să vezi cam ce stri- 
căciuni au suferit în cursul anului. Apoi de găseşti că a căzut 
tincuiala din cauza ploilor, fă-ţi pământ galben și astupă cu el 
jur împrejur, toate găurile cari le-a făcut ploaia, asa ca să nu 
răzbată zăpada şi umezeala iernii la lemn sau la cărămidă și so 
umezească, că casa umedă încă-i o locuinţă mai rea ca iadul, 
pentrucă aduce foarte multe boale și dureri de oase. După ce-ai 
cârpit-o jur împrejur spoieşte-o frumos şi, dă-i pace. Acum sue-te 
pe coperiş şi cercetează-l cu deamăruntul şi de vezi că pe undeva 
curge apă în pod astupă ca să nu mai curgă, că-ţi strică buca- 
tele și-ţi putrezește bârnele, că picătura, vezi Dta, face pic, pic, | 
dar, dacă nu-i dai de veste, face-odată poac și-atunei te pome- 
nești cu grinda 'n cap. Cercetează cuiele dela scara pe care te 
sui în pod, şi de vezi că unul s'a slăbit înlocuiește-l eu altul, 
pentrucă de .multeori şi-au frânt oamenii grumazii, şi-au rămas 
schilozi din pricina asta. Nu lăsă nici-odată ca locul grapii să 
fie în dreptul ușii podului sau al şoprului şi pune-o cu colții la 
vale intrun loc unde nimeni nu poate cădea în ea. i 

Dac'ai gătat şi cu coperizul căsii intoarce-te cătră grajd, 
că si vitele au lipsă ca şi oamenii de aer curat şi de lumină 
dacă vreai să ai vite grase şi sănătoase și să-ţi dee lapte muli 
si castig la vanzare. 

Fă dar şi cu grajdul ce-ai făcut cu casa, fă şi cu sura ce-ai” 
făcut cu grajdul, şi cu grânarele, până și cu coliba cânelui că 
el, săracul, încă vreă să-şi aibă culcușul lui tihnit. Ju ag 

Şi dacă le-ai făcut toate astea, pe rând şi cu socoteală, şi . 
de ţi-s hambarele pline, apoi aşteaptă în liniște iarna, umple-ţi 

pipa. de tăbac si pe când sfârmești cucuruzul şi te uiţi la pâl- 
păiala aurie a focului, pune pe Niţu să-ţi cetească din scrisorile 
mele, ca asa să muncească mânile, să se veselească ochiul şi 
creerul să-şi câştige hrana învățăturilor, ca să te ducă tot la mai bine, 
Vezi asa, bade Șofroane! Delasântioana. 


SNOAVE. 


S'au certat, s'au încăerat şi'n încăerare unul trose! cu cio- 
magul în capul celuilalt. Cel lovit nu stă mult pe gânduri, ci 
se pune și-şi dă sufletul în mânile Celui dela care l-a primit; 
iar cel cu sufletul îngreunat de păcatul omorului, ajunge inaintea 

— Bine, omule, nu ţi-e frică d-tale de bătaia lui Dumnezeu? 
-— zice judecătorul. 

— Ba frică d-le. 

— Ei, cum de-ai omorît atunci pe om, pentru nimica toată, 

— N'am vrut să-l omor, d-le, — martor 'mi este Cel de sus. 

—- N'ai vrut!... Vorbă să fie!... Omul, care nu dă cu 
gândul de-a omori, nu dă 'n cap, ci dă peste spate, peste pi- 
cioare, ori peste altă pazte a trupului... 

— Aşa o fi, d-le,... da io-s om năcăjit, nu mă uit unde dau. 


STIRI. 


Inceputuri de organizare şi lucrare mai temeinică în despărță- 
minutele Asociaţiunii. Desp. „Timişoara“ constătător din peste 100 
comune se va desface în curând în mai multe despărțăminte, 
pentruca să se poată lucra mai cu spor. Un nou desp. se va 
face la Ciacova si altul la Buziaş. Se va organizà desp. „ Vârșeț“ 
și al „Panciovei*, Desp. „Sân-Miclăuşul mare“ se pregăteşte de 
prelegeri, de înfiinţarea de biblioteci şi agenturi, de îfcurajarea 
și ajutorarea tineretului dela meserii ș. a. La mancă mai spor- 
nică se mişcă desp. „Beiuș“, iar în părţile Chiorului este în ajun 
a se înfiinţă un desp. cu scaunul în Şomcuta mare. Semne de 
regenerare se arată şi în părţile Sătmarului și ale Maramură- 
şului, la Lăpuş ete. Fie ca şi în părţile numite să putem con- 
stată spor îmbucurător întru răspândirea culturei și bunăstării 
sub aripile „Asociaţiunii“ şi cu mijloacele propoveduite de ea. 

` @ 

Şcoală cu analfabeți. Despărţământul Brad al „Asociaţiunii* 
a început Duminecă in 11/24 Noemvrie şcoală cu analfubeţii udecă 
cu cei ce nu ştiu scrie şi cel, care se va ţinea în fiecare Dumi- 
necă până la primăvară, Invăţarea scrisului şi cetitului se face 
după metodul sunetelor vii (Abedar şi instrucţie de I. Vuia, după 
Gabel, Arad, tipografia diecezană), — cu multă ușurință şi plăcere. . 
la Dumineca întâiu au fost 30 de săteni între 17 şi 50 de ani, 
în Dumineca a doua s'au înștiințat 60, iar în a treia peste 70. 
Pe lângă cetit şi scris, oameni vor mai căpătă şi unele cuno- 
stințe folositoare din constituţia ţării, Geografie şi Aritmetică. 
Până acum au învăţat, — cu învățătorul 1. German, literile s, 
0, n, u şi a. iar profesorii Dr. Radu şi V. Boneu le-au vorbit... 
despre organizarea comunei Brad și Geografia ei. Directorul desp. 
Dr. P. Oprişa si învățătorul M. Stoia le-au cetit câte-o scurtă ' 
bucată din scriitorii aleşi ai noștri. 

Pentru cărturari despărţământul a pus la cale şezători li- 
terare, dintre cari întâia s'a ţinut la 1 Decemvrie n., când di 
Em. Comşa, director de bancă, a ţinut o conferenţă „Despre 
Londra şi Englezi“, cu 24 proiectiuni cu Skiopticonul. Confe- - 
rentiarul a fost ascultat cu vie muiţămire de un public neobi-. 
cinuit de număros. In a doua șezătoare, ce va urmă în curând 
se vor face cunoscute lucrările scriitorilor noştri mai tineri. 7. 

o 

Continuarea prelegerilor în desp. „Orade“. După prelegerile : 
dela 1 Dec. tinute în Giriş, au urmat prelegeri în comuna Sån- 
Lazar. Prelegerile au fost conduse de dl dir. al desp., Dr. Aurel 
Lazur. Au luat parte preoţi, învăţători şi popor din comună şi 
împrejurime. D! director arată Insemnătatea „ Asociațiunii“, secre- 
tarul desp., dl Iosif Tāräu, a vorbit despre: „Ce folos dobândim 
după ştiinţa de carte peste tot, şi ce după ştiinţa de carte romă 
nească“. S'a inființat o agentură şi o bibliotecă poporală. Aceste 
inceputuri de activitate în părţile bihorene sunt de un preţ ne- - 
spus de mare. Fie ca ele să se urmeze neintrerupt, luminând - 
minţile si încâlzind inimile poporaţiunii noastre din acele părţi. 

0 

Păşunatul în România este oprit prin ordin ministerial, pentru 

animalele din ţara noastră. 




















(+) 

Insotiri pentru cultura şi valorianrea iepurilor de casă. Aso- 
Ciaţiunea agricultorilor ungari a holărit să înființeze. societăţi. 
pentru inaintarea culturii şi valorizarea iepurilor de casă. Aceste 
însoțiri au să între în legătură. cu secţia pentru cultura iepurilor. | 
a Asociaţiunii agricultorilor ungari (Budapesta, V. Alkotmány- |: 
uteza Nr. 31), care mijloceşte infiintarea Insoţirii. 

O cultură întinsă a acestor animale, acum când carnea A- 
ajuns să fie asa de scumpă, ar fi foarte folositoare si săteanului = 
nostru, îndeosebi celor mai lipsiţi dintre ei. “iza 

